Ramos.- Faltosu, qué pena de chaval… Home por dios ¿Amparo? ¡¡Operadora, por favor!! Ná, colgó, claro que colgó… Son les téuniques pa interrogar que te deprenden na Academia. (Toma agua.) Soi mui brillante, sí. Dóime miéu. Primer asaltu pim, pam. Al suelu, por KO. Asina son les coses. Duelme la cabeza que parez que me cayó un misil tierra-aire de los israelinos pero da igual: con Ramos nun pue nin la tercer guerra mundial... Bueno. Amparo taba esmolecíu y nun ye pa estrañar. La llínia de teléfonu taba enllena de ruíos y nun par docasiones fui quien pa sintonizar Radio Nacional y eso pue desquiciar a cualquiera. Tamién yo taba agotáu. Tomare seis litros dactimel y nun parare de cagar. Y depués de la conversación, la falucada con aquel faltosu. Taba sudáu que paecía que protagonizare una película de les dAeropuerto, cuando nun yeren paterrizar. Escosqué, púnxime curiosu. A les diez y media llamé a Xilberto LLábana, un gayu de forense. Un artesanu de los de verdá, especializáu en facer sesiones dautopsies múltiples, sí. Asínamesmu, llamé a dos númberos de la policía y falé col xefe pa discutir con él porque yo soi un comisariu heterodoxu, que tira de pistola si me maten a los amigos los narcotraficantes. Nun me gusta la policía oficial. Tampoco los xueces nin los periodistes. Les coses como son. Ello ye que nos xuntamos los cuatro a les cuatru la mañana a la puerta de Casa Elvirita. (Una cutre edificacion aparez nes diapositives. Ramos muévese pel patiu butaques. Escenes d escaleres espantibles. Un cuartu con dos mesites. Unos estantes vacíos. Unos posters que definen lambiente obsesivu nel que viven los que ellí vivan: la torre la catedral de vetusta, una semeya del Che, el Gernika y una escena de Blade Runner...) Aquella cubil arrecendía a mofu, a vinagre, a yerba acabante segar, a ropa tendío, a churros, a aceite de lancha motora y a semen. Y lo peor ye quellí nun había ná daquello. Pensé que yeren golores virtuales y que podía tar Bill Gates pol mediu, pero non… Bill Gates nun yera de Carabanzo. Por nun haber nun había nin cálabre, non… Nun había cuerpu del delitu, non. Nun vos miento, qué va. Fici la comunión, confirmeme, tuvi dos años de catequista. Nun miento. Ellí nun había dalu cálabre. Namás quunes botelles de sidra rotes y una botella dActimel mediada. Acongoxáu pedí a Ramonín Feito, un de los axentes que ganare un Concursu de Pintura al aire llibre de pequeñu, que pintare la silueta del asesináu. Depués garré la botella dActimel, con miéu, con ascu y bebí un poco. Ramón dixo que si queríal dibuxu a llápice o con acuareles. Soi un Comisariu liberal, nunca nun pegué a nadie que nun tuviere deteníu. Díxe-y que como quixere, que yo diba interrogar a los que vivieren pela zona.